Με τον όρο ‘γενιά του Τριάντα’ εννοούμε στη λογοτεχνία, κατά τρόπο γενικό και συμβατικό, τους νέους συγγραφείς που εμφανίστηκαν μέσα στη δεκαετία 1930 με 1940. Ωστόσο, και παρά την έλλειψη μιας συντονισμένης εμφάνισης της γενιάς του Τριάντα, είναι αναμφισβήτητο ότι εκεί γύρω στα 1930 γίνεται αισθητή μια αλλαγή, μια ρήξη με το παρελθόν, ενώ παράλληλα εμφανίζονται προβληματισμοί που τεκμηριώνουν τη γέννηση μιας νέας συνείδησης, στηριγμένης σε μορφωτικά εφόδια και σε ψυχική διάθεση διαφορετικά από τα πριν γνωστά.» (Mario Vitti, *Η ‘Γενιά του Τριάντα’. Ιδεολογία και μορφή*. Με μια νέα εισαγωγή, Ερμής, Αθήνα 2006, 21-22.)

Από τα γραφόμενα του Vitti, είναι δυνατό να εξάγουμε ορισμένα συμπεράσματα:

* οι εκπρόσωποί της είναι σε γενικές γραμμές συνομήλικοι, με διαφορά ελάχιστων χρόνων μεταξύ τους.
* Ως απόρροια του παραπάνω γεγονότος γίνεται αντιληπτό ότι οι εκπρόσωποί της φέρουν εν γένει κοινά βιώματα (Α΄Παγκόσμιος Πόλεμος, Μικρασιατική Καταστροφή, Εγκατάλειψη της Μεγάλης Ιδέας) , τα οποία εμπνέουν και διαμορφώνουν την δραστηριότητά τους.
* Η επικρατούσα τάση για ανανέωση, καθώς την εποχή εκείνη έχει ήδη εμφανιστεί στη Γαλλία κι έπειτα στην Ευρώπη ο υπερρεαλισµός, γεγονός το οποίο επιτάσσει τον εκ βάθρων επαναπροσδιορισμό της ελληνικής ποίησης.